text: Støjbjerg: Søgårdlejren er en buffer
  03 maj 2016 kl. 11.15
  Udlændinge-, integrations- og boligminister Inger Støjberg (V) siger, at Søgårdlejren ved Aabenraa er tænkt som en buffer - og det er derfor ikke en fejl, at den ikke har været brugt endnu.
  - Modtagecentret i Søgårdlejren skal kunne tages i brug, hvis der pludselig kommer mange flygtninge over grænsen, som vi så det i september sidste år. Teltlejren fungerer som en buffer, og den kan godt stå tom lang tid endnu, sagde Inger Støjberg, da hun mandag var på besøg i grænselandet.
  Lejren blev oprettet i november - og den har ikke været i brug endnu, hvad der har fået både naboer og lokale politikere til undre sig.
  